L'Ajuntament d'Alaquàs ubica contenidors de piles en les principals avingudes i carrers de la ciutat
29/04/2003 19:56:00

# L'Ajuntament d'Alaquàs ubica contenidors de piles en les principals avingudes i carrers de la ciutat

*   29/04/2003 19:56:00
*   [Imprimir](#)
*   Compartir
*    https://www.alaquas.org/documento.asp?id\_do=8568

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8568%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20ubica%20contenidors%20de%20piles%20en%20les%20principals%20avingudes%20i%20carrers%20de%20la%20ciutat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8568/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8568/8568_Form_4.jpg)](https://www.alaquas.org/ficheros/documentos/2003/2/8568/8568_Form_10.jpg "<a href='https://www.alaquas.org/ficheros/documentos/2003/2/8568/8568_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs ubica contenidors de piles en les principals avingudes i carrers de la ciutat</a>")

Amb aquesta iniciativa, inclosa dins del programa Agenda 21, es pretén facilitar la recollida d'aquestes bateries domèstiques

L'Ajuntament d'Alaquàs ha distribuït pels principals carrers i avingudes de la ciutat una sèrie de contenidors destinats a l'arreplegada selectiva de piles. Amb la disposició d'aquests recipients es facilita a les veïnes i els veïns l'abocament controlat de les bateries esgotades utilitzades habitualment en les llars pels aparells electrònics.

Els contenidors per a piles s'han emplaçat les darreres setmanes en els carrers i avingudes Camí Vell, País Valencià, Pablo Iglesias, Ausiàs March, Blasco Ibáñez, Conca i carretera d'Aldaia, totes elles molt transitades. Els dipòsits per a la recollida de les piles es troben senyalitzats amb vistosos pannells publicitaris en la seua part superior.

Les piles que es dipositen en els contenidors distribuïts per Alaquàs són gestionades posteriorment per una empresa de tractament de residus d'aquest tipus i ja en la corresponent planta, les piles són totalment descarregades.

Aquesta iniciativa duta a terme per l'Ajuntament d'Alaquàs s'emmarca dins de l'Agenda 21 Local, que té com a objectiu aconseguir que Alaquàs siga una ciutat més equilibrada, sostenible i respectuosa amb el Medi Ambient.